Encanto (film)

Encanto er en animasjonsfilm fra 2021, produsert av Walt Disney Animation Studios. Filmen er regissert av Jared Bush, Byron Howard og Charise Castro Smith, etter et manus skrevet av Jared Bush, Charise Castro Smith og Lin-Manuel Miranda.

Lin-Manuel Miranda har skrevet åtte nye sanger til filmen.

Filmen er i sin helhet dataanimert. Handlingen er lagt til Colombia, og sjangeren er magisk realisme.

Handling 
Filmen handler om en familie som kalles for Madrigalene, som bor i en liten magisk by i fjellene i Colombia.

Hvert barn, bortsett fra ett i deres magiske hjem, har fått en eller annen unik evne, som styrke eller helbredende krefter. Mirabel, den eneste Madrigalen uten noen slike spesielle krefter, oppdager at magien er truet - og Mirabel kan være den eneste som kan redde all magien og resten av byen sin.

Skuespillere

Engelskspråklige 
 Stephanie Beatriz som Mirabel Madrigal. Hovedpersonen, som ikke har noen magiske krefter.
 John Leguizamo som Bruno Madrigal. Mirabels ekskluderte onkel som har evnen til å se inn i fremtiden.
 María Cecilia Botero som Abuela, Mirabels bestemor.
 Diane Guerrero som Isabela Madrigal, Mirabels eldre søster. Hun kan få blomster til å blomstre overalt.
 Jessica Darrow som Luisa Madrigal. Mirabels eldre søster. Hun har overmenneskelig styrke.
 Angie Cepeda som Julieta Madrigal, Mirabels mor. Hun kan lage mat som leger alle skader.
 Wilmer Valderrama som Agustín Madrigal. Mirabels far.
 Carolina Gaitán som Pepa Madrigal, Mirabels tante. Hun kan kontrollere været
 Mauro Castillo som Félix Madrigal, Mirabels onkel.
 Adassa som Dolores Madrigal, Mirabels kusine. Hun har unaturlig god hørsel, og kan høre omtrentlig alt.
 Rhenzy Feliz som Camilo Madrigal. Mirabels fetter. Han kan forandre seg til å se ut som andre personer.
 Ravi-Cabot Conyers som Antonio Madrigal, Mirabels yngste fetter. Han kan kommunisere med dyr.
 Maluma som Mariano, Isabelas snille og kjekke forlovede.

Norske stemmer 

 Ulrikke Brandstorp som Mirabel Madrigal
 Unn Vibeke Hol som Abuela Alma
 Nahom Feshatzion som Bruno
 Anna-Lisa Kumoji som Luisa
 Marion Ravn som Isabela
 Emilie Christensen som Pepa
 Numa Norderhaug som Félix
 Beatrice Akuvi Kumoji som Dolores
 Markus Rosså som Camilo
 Kirsti Lucena som Julieta
 Anders Baasmo som Agustín
 Anders Bye som Mariano
 Leo Juul Tilley som Antonio

Referanser

Eksterne lenker 
 

Animasjonsfilmer fra USA
Disney-filmer
Disney-musikk
Dataanimasjon